આ અંગે પ્રાપ્ત વિગત અનુસાર કુતિયાણા તલુકા પંચાયત ની ચુંટણી દરમ્યાન વર્તમાન પ્રમુખ ભીમાભાઇ સીદીભાઇ મોઢા ઉપ પ્રમુખ રામભાઈ હરદાસભાઈ બોખીરીયા,કારોબારી સમિતિ ના ચેરમેન રણમલભાઈ વિક્ર્મભાઈ ઓડેદરા, ન્યાય સમિતિ ના ચેરમેન ભરતભાઈ જીવાભાઈ મોરી ,અન્ય સદસ્યો માં દેવીબેન કેશુભાઈ કડેગીયા ,રતીબેન રામભાઈ રાડા,વર્તમાન પ્રમુખ ભીમાભાઇ મોઢા ના પત્ની વાલીબેન ભીમાભાઇ મોઢા,જગદીશભાઈ ગોવિંદભાઈ જલુ ,વગેરે એ ભાજપ પક્ષ ના વ્હીપ/મેન્ડેટ વિરુધ મતદાન કર્યું હતું આથી તાલુકા પંચાયત ના અન્ય એક સદસ્ય ભરતભાઈ વજશીભાઈ પરમાર દ્વારા આ અંગે પંચાયત,ગ્રામ ગૃહ નિર્માણ અને ગ્રામ વિકાસ વિભાગ ગાંધીનગર માં અરજી કરી હતી અને ગુજરાત નો પક્ષાંતર બદલ સ્થાનિક સત્તા મંડળો ના સભ્યો ને ગેરલાયક ઠરાવવાની જોગવાઈ કરતો અધિનિયમ ૧૯૮૬ હેઠળ અને તે અન્વયે બનાવવામાં આવેલ નિયમો ૧૯૮૭ ના નિયમ (૮) મુજબ સભ્ય પદે થી ગેરલાયક ઠેરવવા માંગ કરી હતી જે અનુસંધાને પંચાયત,ગ્રામ ગૃહ નિર્માણ અને ગ્રામ વિકાસ વિભાગ ગાંધીનગર દ્વારા આ હુકમ કરવામાં આવ્યો છે જેના પગલે સમગ્ર પોરબંદર પંથક નું રાજકારણ ગરમાયું છે અને એક જ પક્ષ માં આંતરીક વિખવાદ ના પગલે તાલુકા પંચાયત માં હવે વહીવટદાર નું શાસન આવે તેવી પણ શક્યતાઓ વર્તાઈ રહી છે જો કે સામા પક્ષે ભીમાભાઇ સહિત ના સદસ્યો એ આ હુકમ સામે હાઈકોર્ટ માં પીટીશન દાખલ કરી હોવાનું જાણવા મળે છે